CELEX: 32015D2225
Language: hr
Date: 2015-11-30 00:00:00
Title: Provedbena odluka Komisije (EU) 2015/2225 оd 30. studenoga 2015. o izmjeni odluka 2005/734/EZ, 2006/415/EZ i 2007/25/EZ i Provedbene odluke 2013/657/EU u odnosu na njihovo razdoblje primjene (priopćeno pod brojem dokumenta C(2015) 8335) (Tekst značajan za EGP)

2.12.2015   
            
            
               HR
            
            
               Službeni list Europske unije
            
            
               L 316/14
            
         PROVEDBENA ODLUKA KOMISIJE (EU) 2015/2225
   оd 30. studenoga 2015.
   o izmjeni odluka 2005/734/EZ, 2006/415/EZ i 2007/25/EZ i Provedbene odluke 2013/657/EU u odnosu na njihovo razdoblje primjene
   
      
         (priopćeno pod brojem dokumenta C(2015) 8335)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (3), a posebno njezin članak 18. stavke 1. i 7.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (4), a posebno njezin članak 22. stavke 1. i 6.,
   uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (5), a posebno njezin članak 63. stavak 3.,
   uzimajući u obzir Uredbu (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (6), a posebno njezin članak 36. stavak 1.,
   budući da:
   
               (1)
            
            
               Odluke Komisije 2005/734/EZ (7), 2006/415/EZ (8) i 2007/25/EZ (9) i Provedbena odluka Komisije 2013/657/EU (10) donesene su u vezi s izbijanjima visokopatogene influence ptica podtipa H5N1 u cilju zaštite zdravlja životinja i ljudi u Uniji.
            
         
               (2)
            
            
               Odlukom 2005/734/EZ utvrđuju se biosigurnosne mjere za smanjenje rizika od prijenosa visokopatogene influence ptica podtipa H5N1 s ptica koje žive u divljini na perad i druge ptice koje se drže u zatočeništvu te se predviđa sustav ranog otkrivanja u područjima koja su u posebnom riziku.
            
         
               (3)
            
            
               Odlukom 2006/415/EZ utvrđuju se određene zaštitne mjere koje treba primjenjivati u slučaju izbijanja visokopatogene influence ptica podtipa H5N1 kod peradi u državi članici, uključujući uspostavu područja A i B nakon sumnje na izbijanje ili nakon potvrde izbijanja te bolesti.
            
         
               (4)
            
            
               Odluka 2007/25/EZ odnosi se na određene zaštitne mjere u vezi s visokopatogenom influencom ptica i premještanjem ptica kućnih ljubimaca u pratnji svojih vlasnika u Uniju.
            
         
               (5)
            
            
               Provedbenom odlukom 2013/657/EU utvrđeno je da se u slučaju pozitivnog nalaza influence ptica podtipa H5N1 kod divljih ptica ili izbijanja te bolesti kod peradi u Švicarskoj zaštitne mjere Unije primjenjuju samo na one dijelove te treće zemlje za koje njezino nadležno tijelo primjenjuje zaštitne mjere jednake onima utvrđenima u Odluci 2006/415/EZ i Provedbenoj odluci 2006/563/EZ (11).
            
         
               (6)
            
            
               Odluke 2005/734/EZ, 2006/415/EZ i 2007/25/EZ te Provedbena odluka 2013/657/EU primjenjuju se do 31. prosinca 2015.
            
         
               (7)
            
            
               Od kraja 2014. u osam država članica pojavile su se zaraze peradi i divljih ptica visokopatogenom influencom ptica podtipa H5, uključujući podtip H5N1. Dok je visokopatogena influenca ptica bila neprekidno prisutna ili se redovito pojavljivala u mnogim dijelovima Azije i Afrike, u Sjevernoj Americi pojavila se epidemija najširih razmjera dosad. Epidemiološkim istraživanjima jasno se upućuje na to da je virus kojim su zaražena jata peradi prenesen izravnim ili neizravnim kontaktom s divljim pticama te lateralnim širenjem te bolesti među jatima peradi. Usto, zapadna Afrika trenutačno se bori protiv masovnog porasta visokopatogene influence nakon što se ta zarazna bolest ondje nije pojavljivala nekoliko godina.
            
         
               (8)
            
            
               Trenutačno epidemiolško stanje, odnosno porast učestalosti izbijanja i zemljopisno širenje visokopatogene influence ptica podtipa H5, a posebice podtipa H5N1 kod jata peradi i divljih ptica i dalje stvara opasnost za zdravlje životinja i ljudi u Uniji.
            
         
               (9)
            
            
               Stoga je primjereno nastaviti ublažavati opasnosti visokopatogene influence ptica održavanjem biosigurnosnih mjera, sustavima ranog otkrivanja i određenim zaštitnim mjerama u vezi s budućim izbijanjima te bolesti kod jata peradi u Uniji.
            
         
               (10)
            
            
               Uzimajući u obzir trenutačno epidemiološko stanje u trećim zemljama, jednako je važno održati mjere kojima je cilj sprječavanje mogućeg unosa visokopatogene influence ptica uvozom proizvoda od peradi i uvođenjem ptica kućnih ljubimaca u Uniju.
            
         
               (11)
            
            
               Razdoblje primjene odluka 2005/734/EZ, 2006/415/EZ i 2007/25/EZ te Provedbene odluke 2013/657/EU trebalo bi stoga produljiti do 31. prosinca 2017.
            
         
               (12)
            
            
               Stoga bi odluke 2005/734/EZ, 2006/415/EZ i 2007/25/EZ te Provedbenu odluku 2013/657/EU trebalo na odgovarajući način izmijeniti.
            
         
               (13)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U članku 4. Odluke 2005/734/EZ datum „31. prosinca 2015.” zamjenjuje se sljedećim: „31. prosinca 2017.”.
   Članak 2.
   U članku 12. Odluke 2006/415/EZ datum „31. prosinca 2015.” zamjenjuje se sljedećim: „31. prosinca 2017.”.
   Članak 3.
   U članku 6. Odluke 2007/25/EZ datum „31. prosinca 2015.” zamjenjuje se sljedećim: „31. prosinca 2017.”.
   Članak 4.
   U članku 4. Provedbene odluke 2013/657/EU datum „31. prosinca 2015.” zamjenjuje se sljedećim: „31. prosinca 2017.”.
   Članak 5.
   Ova je Odluka upućena državama članicama.
   
      Sastavljeno u Bruxellesu 30. studenoga 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  SL L 268, 24.9.1991., str. 56.
   
   
      (4)  SL L 24, 30.1.1998., str. 9.
   
   
      (5)  SL L 10, 14.1.2006., str. 16.
   
   
      (6)  SL L 178, 28.6.2013., str. 1.
   
   
      (7)  Odluka Komisije 2005/734/EZ od 19. listopada 2005. o utvrđivanju biosigurnosnih mjera za smanjenje rizika od prijenosa jako patogene influence ptica koju uzrokuje tip A virusa influence podtip H5N1 s ptica koje žive u divljini na perad i druge ptice koje se drže u zatočeništvu te o predviđanju sustava ranog otkrivanja u područjima koja su u posebnom riziku (SL L 274, 20.10.2005., str. 105.).
   
      (8)  Odluka Komisije 2006/415/EZ od 14. lipnja 2006. o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici i o stavljanju izvan snage Odluke 2006/135/EZ (SL L 164, 16.6.2006., str. 51.).
   
      (9)  Odluka Komisije 2007/25/EZ od 22. prosinca 2006. o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji svojih vlasnika u Zajednicu (SL L 8, 13.1.2007., str. 29.).
   
      (10)  Provedbena odluka Komisije 2013/657/EU od 12. studenoga 2013. o određenim zaštitnim mjerama u vezi s visoko patogenom influencom ptica podtipa H5N1 koje se primjenjuju u slučaju izbijanja te bolesti u Švicarskoj i o stavljanju izvan snage Odluke 2009/494/EZ (SL L 305, 15.11.2013., str. 19.).
   
      (11)  Odluka Komisije 2006/563/EZ od 11. kolovoza 2006. o određenim zaštitnim mjerama u vezi s visoko patogenom influencom ptica podtipa H5N1 kod divljih ptica u Zajednici. (SL L 222, 15.8.2006., str. 11.).